Wódna wuroć

Wódna wuroć (Persicaria amphibia) je rostlina ze swójby wuroćowych rostlinow (Polygonaceae).


 Wopis 
Wódna wuroć je trajne zelo, kotrež docpěwa wysokosć wot 30 hač do 300 cm.

 Łopjena 
Při wódnje formje łopjena su hač do 10 cm dołho stołpikate a dołhojće-jejkojte, nahe z wutrobojtym spódkom. Zemske formy maja wustupowace stołpiki a krótko stołpikate, dołhojće-lancetojte, kosmate łopjena. Łopjeńcy su na spódku skulojćene abo wutrobojte.

 Kćenja 
Kćěje wot junija hač do septembra. Róžojte kćenja docpěwaja dołhosć wot 3 hač do 4 mm a steja w cylindriskim, 3-5 cm dołhim kwětnistwje.

 Stejnišćo 
Rosće mjez bónčawami w maksimalnje 1 m hłubokej wodźe, w hatach, w hrjebach, w rohodźinje, na brjohach, na mokrych łukach a na mokrych rolach. Preferuje bjezwapnowe, často błóćane pódy.

 Nóžki 

 Žórła 
 GU Naturführer Blumen, ISBN 3-7742-1507-3, strona 102, z wědomostnym mjenom Polygonum amphibium 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 250, z wědomostnym mjenom Polygonum amphibium 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 38, z wědomostnymaj mjenomaj Persicaria amphibia a Polygonum amphibium 

 Eksterne woktazy 

Kategorija:Wuroć